Rayraşîyayîşê Dergî yê têgêrayîşanê ciwanan TCŞ û TÊKO-JIN ê Ewropa  şaristanê Kolnî yê Almanya de dest pêkerd. Rayraşîyayîşo Derg 11-16ê êlule de şaristanê Kolnî ra ver bi şaristanê Aachenî do dewam bikero.
Her cayê Ewropa ra xeylêk ciwanî tewrê rayraşîyayîşî benê. Koln de Rayraşîyayîşê Dergî semedê şehîdan pê deqayêkê rêzgirewtişî dest pêkerd. Destpêkê rayraşîyayîşî de dima nameyê TCŞ, TÊKO-JIN û TJK-E ser o qiseykerdişî ameyî kerdene.
Qiseykerdişan de bale ameye antene hêrişanê îşxalî yê vera Kurdîstanî, tecrîdê vera Rayberê Şarê Kurdî û xoverdayîşê gerîlayan ser.
Rayraşîyayîşo Derg ewro merkezê Kolnî ra heta merkezê Leverkusenî do dewam bikero.
